CELEX: 32016R0614
Language: ro
Date: 2016-04-19 00:00:00
Title: Regulamentul de punere în aplicare (UE) 2016/614 al Comisiei din 19 aprilie 2016 privind clasificarea anumitor mărfuri în Nomenclatura combinată

21.4.2016   
               
               
                  RO
               
               
                  Jurnalul Oficial al Uniunii Europene
               
               
                  L 105/11
               
            REGULAMENTUL DE PUNERE ÎN APLICARE (UE) 2016/614 AL COMISIEI
      din 19 aprilie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute de prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 aprilie 2016.
         
            
               Pentru Comisie,
            
            
               pentru președinte
            
            Stephen QUEST
            
               Director general pentru impozitare și uniune vamală
            
         
      
      
         (1)  JO L 256, 7.9.1987, p. 1.
      
         (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Codul NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol (denumit seră „hobby”) cu dimensiuni de aproximativ 140 × 140 × 200 cm, care include un cadru din oțel. Cadrul conține opt etajere, câte patru pe fiecare parte, fabricate din sârmă metalică, măsurând aproximativ 58 × 28 cm. El este acoperit pe toate părțile cu o folie flexibilă din material plastic care prezintă în față o deschidere rulabilă având dimensiuni aproximative de 86 × 145 cm. Aceasta se poate închide printr-un sistem de tip „velcro”. Structura permite intrarea unei persoane. Scopul său este depozitarea plantelor pe durată lungă sau scurtă (de exemplu, la piață).
                     A se vedea imaginea (*).
                  
                  
                     7326 90 98 
                  
                  
                     Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate și a textului codurilor NC 7326 , 7326 90  și 7326 90 98 .
                     Clasificarea la poziția 9403  ca „alt mobilier” este exclusă, deoarece articolul nu este destinat echipării locuințelor particulare, hotelurilor, birourilor, școlilor, bisericilor, magazinelor, laboratoarelor și a altor spații similare, ci este utilizat pentru depozitarea plantelor [a se vedea, de asemenea, Notele explicative la Sistemul armonizat aferente capitolului 94, Considerații generale, al doilea paragraf litera (A) și poziției 9403 , al doilea paragraf].
                     Clasificarea la poziția 9406  drept „construcții prefabricate” este, de asemenea, exclusă, deoarece construcția este relativ instabilă, cu pereți flexibili. Prin urmare, articolul nu este adecvat pentru utilizarea în exterior, pe termen lung, deoarece nu este considerat a fi rezistent la intemperii.
                     Articolul se clasifică, așadar, în conformitate cu materialul constituent. Caracteristica esențială a articolului este conferită de structura sa (cadru metalic și etajere).
                     În consecință, articolul trebuie clasificat la codul NC 7326 90 98  ca „alte articole din fier sau oțel”.
                  
               
            (*)  Imaginea are un caracter strict informativ.